Seoses piibli- ja kirikuteemalise raamatu illustreerimisprojektiga pildiguugeldasin inspiratsiooni mõttes veidike surnuaedu. Ühel kaadril rippus kalmu kohal triiksärk riidepuu seljas oksal, särgi märg korts aga näis kuidagi… Tuttavlik, midagi… Meenutamas, justkui… Vanast ajast, äkitselt - tuligi meelde: ma olin seda särki näinud mustvalgena. Ühel teisel pildil. Isegi ehk mitte täpselt seesama kangas, need taskud, aga see viis, kuidas ta vihmast ja  tuulest kõneles, joonistaja käekiri.